Barcelona oli lähedal punktide kaotamisele, aga kes muu kui Lewandowski lõi ikkagi võiduvärava (0)
#000000
Barcelona sai Hispaania kõrgliigas napi võidu, kui võõrsil alistati Robert Lewandowski 90+3. minuti väravast Valencia 1:0.
#000001
Barcelona oli juhtväravale lähedal esimesel poolajal, aga Ansu Fati värav tühistati suluseisu tõttu ja Lewandowski pealöök lendas posti. Teise poolaja alguses skooris hoopis Valencia, aga Samuel Dias Lino tabamus tühistati, sest Marcos Andre mängis vahetult enne väravat palli käega.
#000002
90+3. minutil löödi siiski määrustepärane värav, kui Lewandowski suunas Raphinha tsenderduse võrku ja kirjutas liigatabelisse võidupunktid. Väravalööjate edetabelis kasvatas Lewandowski oma edumaad veelgi - 12 mänguga 13 väravat löönud Lewandowskile järgnevad Borja Iglesias (Real Betis) ja Joselu (Espanyol) seitsme tabamusega.
#000003
Barcelonal on Real Madridiga võrdselt 31 punkti, aga tiitlikaitsja Real ei ole veel oma 12. vooru kohtumist pidanud. Real läheb pühapäeval koduväljakul vastamisi Gironaga. Valencia asub kümnendal tabelireal.
#000005
Kuidagi ei saa jalgu alla Sevilla, kes ei ole sel hooajal Hispaania kõrgliigas koduväljakul ühtegi mängu võitnud. Seekord jäädi Alvaro Garcia väravast 0:1 alla Rayo Vallecanole. Sevilla vireleb liigatabeli lõpus ja heitleb praeguse seisuga püsimajäämise nimel, Vallecano on kaheksandal tabelireal.
#000006
MM2018 parimad palad - uuesti!
#000009